دخلت مره فى جنينه

دخلت مره ف جنينة
   كلمات 
 دخلت مره ف جنينه اشم ريحة الزهور
 و اهنى نفسى الحزينه و اسمع نشيد الطيور
 بصيت لقيت ع الغصون بلبل ويّاه وليفته
 واقف معاها بسكون انا فرحت لما شفته
 فارد جناحه عليها و بيراعيها بحنان
 وهو من حبه فيها غنا لها لحن الأمان
 و قال لها يا ملاكى اللى تعوزية اطلبيه
 روحى وعقلى فداكى حبيبك أوعى تسيبيه
 وبعد مده طويله فى شرب كاس الوصال
 لقيت حبيبته الجميلة ساقت عليه الدلال
 طارت ما سألتش فيه وخلفت له العذاب
 مسكين يا روحى عليه قلبه من الوجد داب
 سهر يعد النجوم و البدر شاهد عليه
 طالت عليه الهموم و بس يصبر ب ايه
 و اللى كمان زاد عذابه وليفته لافت بغيره
 و زودت له مصابُه وساء يا روحى مصيره
 خرجتِ صعبان عليا حالتُه تبكّى الجماد
 حفظ ودادها وهى خانت عهود الوداد
 شوف كمان 

تصنيف:اغانى باللغه المصريه
تصنيف:اغانى اسمهان
تصنيف:كلمات اغانى